


ITALIA GASTRONOMICA: Liguria, Toscana & Emilia Romagna
Nisa - Dolceacqua - Apricale - San Remo - Imperia - Toirano - Finalborgo - Genova - Cinque Terre - Porto Venere - Pisa - Florenta - Bologna - Modena
[bookmark: _GoBack]Transport avion Wizz Air|6 zile|1.199 Euro/loc in dubla

05 Aprilie. BUCURESTI – NISA 
Intalnire cu insotitorul de grup la aeroportul Henri Coanda (Otopeni) la ora 11:40 pentru imbarcare pe zborul Companiei Wizz Air  cu destinatia Nisa. Decolare la ora 14:10 cu zborul W4 3067 si aterizare in Nisa la ora 15:50. (ATENTIE! Orarul de zbor este informativ si poate suporta modificari impuse de compania aeriana). Bienvenue à Nice, bijuteria Rivierei Franceze! Dupa formalitatile de sosire pornim intr-un tur de oras. Vom parcurge vestita Promenade des Anglais, artera eleganta de promenada marginita de cladiri luxoase si hoteluri din perioada Belle Epoque, ce reflecta un amestec rafinat de stiluri arhitecturale italienesti, franceze si englezesti. Admiram Hotelul Negresco – emblema turistica a orasului, Casino du Palais de la Mediterranee si Muzeul de Arta si Istorie. Ne plimbam prin Centrul Istoric, unde descoperim nu doar farmecul arhitectural al orasului, ci si atmosfera specific mediteraneana, data de pietele colorate si de traditiile culinare care au consacrat Nisa drept una dintre destinatiile gastronomice ale Coastei de Azur. Cazare NH Nice 4* sau similar.

06 Aprilie. NISA – DOLCEACQUA – APRICALE – SAN REMO
Gustul zilei: Vinuri Rossese di Dolceacqua, produse locale si cina intr-o osterie traditionala ligura
Mic dejun. Pornim spre fermecatorul sat medieval Dolceacqua, una dintre perlele Vaii Nervia, renumit pentru atmosfera sa autentica si pentru traditia viticola a regiunii. Vom vizita o crama locala unde ne vom bucura de o degustare de vinuri, inclusiv renumitul Rossese di Dolceacqua, acompaniate de un platou cu produse traditionale locale. Ne continuam traseul spre Apricale, unul dintre cele mai frumoase sate medievale ale Italiei, cu stradute pietruite, arcade din piatra si case traditionale dispuse spectaculos pe coasta dealului. Ajungem apoi in eleganta statiune San Remo, cunoscuta drept "Orasul Florilor", celebra pentru atmosfera sa rafinata, palmierii de pe promenada si celebrul Festival al Cantecului Italian. Vom avea timp liber pentru plimbari si pentru a ne bucura de farmecul acestei destinatii emblematice de pe Riviera Italiana. Seara servim cina intr-o osterie traditionala, unde vom descoperi savoarea bucatariei ligure. Cazare Grand Hotel De Londres San Remo 4* sau similar.

07 Aprilie. SAN REMO – IMPERIA – TOIRANO – FINALBORGO – GENOVA
Gustul zilei: Masline Taggiasca, ulei de masline DOP si atelier de pesto genovese
Mic dejun. Ne indreptam spre Imperia, unde vom descoperi una dintre cele mai apreciate traditii gastronomice ale Liguriei. Vizitam un producator local si degustam masline Taggiasca si ulei de masline DOP, produse emblematice ale regiunii si ingrediente esentiale ale bucatariei ligure. Continuam catre Pestera Toirano, unde vom vizita acest impresionant complex carstic, renumit pentru galeriile sale spectaculoase si formatiunile naturale create de-a lungul mileniilor. Plecam apoi spre Finalborgo, unul dintre cele mai frumoase sate medievale din Italia, remarcabil prin stradutele sale pietruite, cladirile istorice si atmosfera autentica a regiunii Liguria. Ajungem apoi la Genova, important oras-port la Marea Ligurica si locul de origine al celebrului pesto genovese. Vom face un tur al orasului, admirand farmecul centrului istoric, palatele elegante si atmosfera specifica vechii republici maritime. Programul continua cu o experienta gastronomica autentica: participam la un atelier culinar in cadrul caruia vom invata sa preparam traditional pesto in mojar, urmat de degustarea acestei specialitati alaturi de focaccia locala si un pahar de vin. Cazare Hotel Holiday Inn Genoa City 4* sau similar.

08 Aprilie. GENOVA – CINQUE TERRE – PORTO VENERE – PISA
Gustul zilei: Vinuri din Cinque Terre si cina cu specialitati toscane
Mic dejun. Ne deplasam spre La Spezia, poarta de acces catre spectaculoasa regiune Cinque Terre. Cu trenul, vom descoperi celebrele sate pescaresti suspendate intre mare si terasele cultivate cu vita-de-vie. Ajungem in Manarola, considerat unul dintre cele mai pitoresti sate ale regiunii, unde ne vom bucura de o degustare de vinuri locale, inclusiv renumitul Sciacchetra, una dintre specialitatile emblematice ale Liguriei. Continuam explorarea in Riomaggiore, cel mai sudic dintre satele Cinque Terre, unde vom admira atmosfera autentica a Rivierei Ligurice, cu case colorate suspendate deasupra marii si peisaje spectaculoase ce au facut faimoasa aceasta regiune. Dupa-amiaza ne indreptam spre fermecatorul Porto Venere, inclus in patrimoniul UNESCO, unde vom admira  spectaculosului Golf al Poetilor. Spre seara ajungem in Toscana, la Pisa, oras cunoscut in intreaga lume pentru faimosul sau Turn Inclinat. Ne bucuram de o experienta culinara autentica intr-o osterie locala, unde vom savura specialitati toscane, inclusiv bruschete traditionale si un delicios risotto pregatit in stil italian. Cazare la Hotel NH Pisa 4* sau similar.

09 Aprilie. PISA – FLORENTA – BOLOGNA 
Gustul zilei: Recomandare - Mercato Centrale din Florenta
Mic dejun. Incepem ziua cu un tur al orasului Pisa, una dintre cele mai cunoscute destinatii ale Toscanei, unde vom admira celebra Piazza dei Miracoli, ansamblu monumental ce include faimosul Turn Inclinat, Catedrala si Baptisteriul. Ne continuam calatoria spre Florenta, capitala Toscanei si unul dintre marile centre ale Renasterii italiene. Descoperim orasul intr-un tur pietonal si cu transportul in comun, admirand cele mai importante atractii ale sale: Basilica di Santa Maria Novella, Basilica di San Lorenzo, impresionantul Dom Santa Maria del Fiore cu celebrul sau dom proiectat de Brunelleschi, Baptisteriul si Campanila. Continuam cu Piazza della Signoria, dominata de Palazzo Vecchio si decorata cu remarcabile opere sculpturale, apoi trecem pe langa Galeriile Uffizi si traversam raul Arno pe Ponte Vecchio, cel mai vechi pod al orasului. Admiram de asemenea Palazzo Pitti, fosta resedinta a conducatorilor Florentei. Pentru cei care doresc sa descopere savoarea autentica a Toscanei, recomandam o vizita la Mercato Centrale, unde pot degusta sau achizitiona pe cont propriu produse locale, specialitati pe baza de trufe, vinuri toscane si alte delicii gastronomice. Continuam spre Bologna, oras renumit pentru patrimoniul sau cultural, arcadele elegante si traditiile gastronomice care i-au adus reputatia de una dintre capitalele culinare ale Italiei. Descoperim principalele atractii ale orasului, printre care Piazza Maggiore, Basilica San Petronio si celebrele turnuri medievale care au devenit simbolul orasului. Cazare la Hotel The Sidney 4* sau similar Bologna.

10 Aprilie. BOLOGNA – MODENA – BUCURESTI
Gustul zilei: Degustare de Parmigiano Reggiano
Mic dejun. Eliberarea camerelor. Inainte de transferul catre aeroport, facem o oprire la Modena, unde vizitam o productie traditionala si ne bucuram de o degustare de Parmigiano Reggiano, unul dintre cele mai apreciate produse ale gastronomiei italiene. Transfer la aeroportul din Bologna pentru imbarcare pe zborul Wizz Air W4 3138 cu plecare la ora 14:20. Sosire pe Aeroportul Bucuresti Otopeni la ora 17:25.
	05 Aprilie – 10 Aprilie

	Adult loc in 
cam. dubla
	Adult loc in
 cam. single
	Adult a 3-a pers. in 
cam cu pat suplimentar
	Copil 6-11 ani cu 
2 adulti in cam. dubla
	Partaj garantat

	TARIFE STANDARD
	1.299 €
	1.549 €
	1.269 €
	1.099 €
	100 €

	TARIFE DE LANSARE
*VALABILE PANA LA 30.12.2026
	1.199 €
	1.449 €
	1.169 €
	999 €
	100 €


**REDUCERILE sunt oferite in limita locurilor disponibile, iar agentia poate modifica perioadele de aplicare a ofertelor!
PARTAJ GARANTAT: turistii care rezerva tipul de camera “partaj garantat” nu vor fi nevoiti sa achite suplimentul de camera single in cazul in care agentia nu reuseste sa completeze partajul.
PARTAJ NEGARANTAT: turistii care rezerva tipul de camera “partaj negarantat” vor fi nevoiti sa achite suplimentul de camera single in cazul in care agentia nu reuseste sa completeze partajul. Turistii vor fi informati in scris cu maxim 3 zile inainte de plecare.
Eventuale neintelegeri intre solicitantii de partaj, nu sunt imputabile agentiei. Decizia de a renunta la partaj si a opta pentru camera single, se face in baza achitarii suplimentului de camera single de catre ambele persoane.
	PRETUL INCLUDE :
	NU SUNT INCLUSE IN PRET:

	· [bookmark: _Hlk185513005]Bilet de avion Bucuresti – Nisa, compania Wizz Air
· Bilet de avion Bologna – Bucuresti, compania Wizz Air
· Taxele de aeroport, cu bagaj de mana 40 x 30 x 20 cm + bagaj de cala 20 kg 
· Transferuri aeroport – hotel – aeroport
· Transport cu autocar 4* pe durata circuitului
· 5 nopti cazare cu mic dejun la hoteluri 4* astfel: 
1 noapte la Hotel NH Nice 4* Nisa sau similar
1 noapte la Grand Hotel De Londres 4* San Remo sau similar
1 noapte la Hotel Holiday Inn Genoa City 4* Genova sau similar
1 noapte la Hotel NH Pisa 4* Pisa sau similar
1 noapte la Hotel The Sidney 4* Bologna sau similar
· Tururi de oras: Nisa, San Remo, Genova, Pisa, Florenta, Bologna
· Degustare de vinuri locale in Dolceacqua
· Degustare de masline Taggiasca si ulei de masline DOP din Liguria
· Bilet de intrare la Pestera Toirano
· Atelier culinar de preparare a pesto-ului genovez urmat de degustare
· Excursie cu trenul in regiunea Cinque Terre
· Degustare de vinuri locale in Manarola, Cinque Terre
· Degustare de Parmigiano Reggiano in Modena
· Cina la o osterie traditionala in San Remo
· Cina cu specialitati toscane in Pisa
· Insotitor roman de grup
	· Asigurare medicala + storno
· Hello Protect (recomandata)
· Taxe de oras, se achita individual la hotel/insotitorul de grup
· Bilete de intrare la obiectivele turistice, mese, bauturi (altele decat cele mentionate la servicii incluse)
· Excursiile optionale
· Bacsisuri recomandate pentru ghidul local si soferi: 5 euro/pers/zi
Note: bacsisurile se achita numerar direct insotitorului de grup la sosire.


Nota: Taxele de aeroport incluse in tarif sunt cele valabile la data lansarii programului, respectiv luna Noiembrie 2026. In situatia majorarii de catre compania aeriana a acestor taxe pana la data emiterii biletelor de avion (biletele se emit cu 7-14 zile inainte de plecare), agentia isi rezerva dreptul de a modifica pretul excursiei conform cu noile valori ale acestor taxe. 

HELLO PROTECT: 
Fara taxe suplimentare generate de majorarea costului combustibilului.
Un serviciu opțional (recomandat) dedicat protejarii pretului rezervarii, indiferent de evolutia costurilor combustibilului pana la momentul plecarii.

GRUP MINIM:
Tarifele au fost calculate pentru un grup minim de 20 platitori. Pentru circuitele premium nu se percepe supliment neintrunire grup minim. Organizatorul isi rezerva dreptul de a anula acest program daca nu se vor inscrie minim 15 participanti pana cu 30 zile inainte de data de plecare. Locurile confirmate suplimentar fata de grupul rezervat pot fi la un tarif mai mare (in functie de disponibilitatile la avion si cazare) si se supun unor reguli diferite de decomandare.

Transferuri GRATUITE pentru minim 2 persoane din urmatoarele orase:
	Orasul
	Locul de imbarcare
	Orasul
	Locul de imbarcare

	IASI
	Autogara Transbus Codreanu
	SIBIU
	Benzinaria Mol - Selimbar

	BACAU
	Parcarea Stadionului Municipal
	FAGARAS
	Casa de Cultura

	FOCSANI
	Lidl – Fosta Autogara
	BRASOV
	Benzinaria Mol - Calea Bucuresti

	RM. SARAT
	Restaurant Turist (Profi)
	SINAIA
	Gara

	BUZAU
	Patinoar Restaurant Diana
	CAMPINA
	Benzinaria ETU Bd. Nicolae Balcescu 39C

	GALATI
	Parcare Sala Sporturilor
	PLOIESTI
	Benzinaria Petrom Metro

	BRAILA
	Panda (Calarasi) – Bariera
	TARGOVISTE
	Hotel Valahia

	TULCEA
	Parcare Complex Pelican
	CRAIOVA
	Benzinaria Petrom Gara

	CONSTANTA
	Gara CFR
	SLATINA
	Benzinaria OMV

	MEDGIDIA
	Restaurant Balada
	RM. VÂLCEA
	Sala Sporturilor

	
	
	PITESTI
	Petrom Podul Viilor


· Transferurile se confirma automat cu titlu GRATUIT in momentul inscrierii pentru minim 2 persoane. Prin urmare acesta nu poate face subiectul unor eventuale despagubiri. Daca pasagerul renunta la transfer, nu se pot face restituri intrucat acesta este GRATUIT. De asemenea, daca pasagerul renunta la transferul de DUS, transferul de retur se anuleaza automat. Acesta va putea fi asigurat doara daca vor mai fi locuri disponibile la acel moment in mijlocul de transport.
· Solicitarile ulterioare vor fi confirmate in limita disponibilitati, contra-cost.
· Transferurile se pot efectua cu autoturism, microbuz, minibus, autocar sau prin operatori de linie;
· Locurile de imbarcare sunt informative; pot fi diferite in functie de partenerul care efectueaza transferul si se reconfirma o data cu informarea de plecare, cu 3 zile sau, prin excepție, cu maximum 24 de ore inainte de plecare. Traseele pot suferi modificari in functie de numarul participantilor si pot exista timpi de asteptare de 1 pana la 3 ore.
· Ora de imbarcare si numarul de telefon ale soferului si/sau de dispecerat se vor comunica cu 2 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor. Turistii sunt rugati sa se prezinte la locul de imbarcare cu 15-30 min. inainte de ora comunicata.
· Toate rezervarile trebuie insotite in mod obligatoriu de numarul de telefon al pasagerilor, disponibil la momentul plecarii, cu roaming activat obligatoriu. Agentiile partenere au obligatia de a transmite numarul de telefon al turistilor inscrisi, catre Hello
· Numarul de contact al turistilor este foarte important pentru ca in cazul transferurilor pot sa apara diferite modificari, intarzieri s.a., acestia trebuie sa fie contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea tranferului sau a pachetului de servicii.
· Hello Holidays nu isi asuma raspunderea in situatia putin probabila aparitiei unor evenimente neprevazute (blocarea traficului rutier, inzapezirea, drumurilor, inundatii, accidente rutiere, etc) care pot duce la intarzierea transferului si pierderea zborului.

CONDITII SPECIFICE - TRANSFERURI DE GRUP*
· Transferul se poate efectua cu autoturism, microbuz, minibus, autocar sau prin operatori de linie;
· Preluare turistilor se va efectua de la locul de imbarcare (conform orasului selectat in rezervare), orele de imbarcare urmand a fi transmise turisilor odata cu informarea de plecare a circuitului. La returul din circuit, pot exista timpi de asteptare intre debarcare si preluarea de catre partenerul care efectueaza transferul. 
· Ora de imbarcare si numarul de telefon ale soferului si/sau de dispecerat se vor comunica cu 3 zile (prin exceptie 24 de ore) inaintea datei plecarii. Calatorul va tine legatura cu transportatorul pentru a se informa privind situatia concreta din ziua plecarii. Pentru transferul de retur, detaliile sunt oferite de ghidul insotitor, inainte de intoarcerea din circuit. 
· Solicitarile de transfer se fac cu min. 14 zile inainte de data plecarii. Pentru transferurile achizitionate cu mai putin de 14 zile sau solicitate la fata locului - direct de la reprezentantii Hello Holidays (ghizi, insotitori, soferi etc.) - se achita un supliment de 5 euro/pers/sens iar confirmarea se va face in functie     de disponibilitate.
· Toate rezervarile trebuie insotite in mod obligatoriu de numarul de telefon al pasagerilor, disponibil la momentul plecarii, cu roaming activat obligatoriu. In cazul in care rezervarea este efectuata de catre o agentie partenera, aceasta are obligatia de a transmite numarul de telefon al turistilor inscrisi, catre Hello Holidays.
· Numarul de contact al turistilor este foarte important pentru ca, mai ales in cazul transferurilor - cand pot aparea diferite modificari, intarzieri s.a., acestia vor fi contactati de catre sofer/dispecerat. Agentia Hello Holidays nu este raspunzatoare de imposibilitatea contactarii pasagerilor din cauza netransmiterii informatiilor obligatorii solicitate sau transmiterea incorecta a acestora si nu va restitui contravaloarea transferului sau a pachetului de servicii.

CONDITII SPECIFICE - TRANSFERURI PREMIUM**
· Transferurile Premium se confirma la cerere, in limita disponibilitatii, cu pana la 7 zile inainte de plecare, se efectueaza cu microbuz/autoturism si se organizeaza pentru min. 2 persoane, max. 7 persoane/masina.
· Preluarea si debarcarea se fac de la si la adresa indicata de catre turisti, fara a exista timpi suplimentari de asteptare (exceptie fac cazurile de forta majora) si implica un singur mijloc de transport.
· Debarcarea la punctul de plecare a grupului din Bucuresti se face cu max. 30-45 minute inainte de ora de intalnire stabilita conform informarii primite de la agentie. 
· La retur timpul de preluare din punctul de debarcare este de max. 30-45 minute.

CONDITII GENERALE TRANSPORT RUTIER
· Turistii au obligatia de a mentine curatenia in mijlocul de transport pe tot parcursul transferului. In mijlocul de transport nu este permis fumatul, consumul de bauturi alcoolice si produse alimentare. Ne rezervam dreptul de a debarca pasagerii in stare de ebrietate si pasagerii care afecteaza ordinea si siguranta celorlalti pasageri sau a conducatorilor auto, ori incalca prezentele conditii, fara rambursarea costurilor de transport
·  Transferurile din provincie se asigura in conformitate cu reglementarile legale in vigoare cu privire la transportul de persoane si cu respectarea timpilor de condus ai soferilor. Din acest considerent, soferii vor face pauzele de odihna impuse de lege in vederea asigurarii unui transport in conditii de siguranta
· Turistii se obliga sa achite catre societatea de transport contravaloarea oricaror distrugeri aduse mijloacelor de transport.
· Transportul animalelor se supune unui regim special. Turistii apartinatori au obligatia de a solicita aprobarea agentiei. 
· Bagaje admise pentru fiecare pasager ocupant de loc: la cala 1 piesa de bagaj de max. 23 kg/pasager; in autocar se accepta max. 1 rucsac (geanta mica de mana - piesele mai mari vor fi depozitate la cala). In cazul nerespectarii regulilor, personalul de la bord are dreptul de a incasa o taxa suplimentara in valoare de 30 € per bagaj sau de a debarca pasagerii.
· Cazul fortuit si forta majora exonereaza societatea de transport de orice raspundere.

      CONDITII GENERALE de CALATORIE
DOCUMENTE DE CALATORIE: (in functie de programul ales) CARTE DE IDENTITATE sau PASAPORT (nu prezinta urme de deterioare a elementelor de siguranta si sunt valabile minim 6 luni de la data terminarii calatoriei). Pentru a consulta lista statelor pentru care nu este necesara viza de intrare accesati site-ul Politiei de Frontiera www.politiadefrontiera.ro  sau al Ministerului de Externe www.mae.ro/travel-conditions  
- ATENTIE! Cartea de identitate simpla (CIS) este un document de identitate emis in acelasi format ca al cartii de identitate electronice, destinat identificarii si dovedirii domiciliului, neavand functia de document de calatorie in statele membre ale Uniunii Europene.
- Pentru ca unui minor sa i se permita calatoria in afara tarii, este necesar sa fie insotit de cel putin un adult care sa aiba asupra sa acordul scris al ambilor parinti ai minorului, legalizat la notariat, si cazier judiciar, pe care sa-l prezinte in punctul de frontiera. Daca adultul care insoteste minorul este unul din parinti, acesta va avea nevoie doar de acordul scris al celuilalt parinte al minorului, legalizat la notariat. Informatii suplimentare pe www.politiadefrontiera.ro 
- Persoanele care calatoresc cu copii sub 18 ani trebuie sa detina pe langa pasaportul acestora si o copie a certificatului de nastere al copiilor (este posibil ca autoritatile de la frontiera sa o solicite). Agentia nu raspunde in cazul refuzului autoritatilor de la punctele de frontiera de a primi turistul pe teritoriul propriu sau de a-i permite sa paraseasca teritoriul propriu.

CONDITII DE INSCRIERE:
 Inscrierile incep din momentul lansarii programului, cu plata unui avans min. de 30% din tarif si se incheie la epuizarea locurilor 
- diferenta de pana la 50% din valoarea totala a pachetului de servicii se achita cu 60 de zile inainte de data plecarii
- diferenta de pana la 100% din valoarea totala a pachetului de servicii se achita cu 30 de zile inainte de data plecarii
- turistul va incheia cu agentia « Contractul de prestari servicii turistice », la care prezentul program este parte
- in momentul semnarii « Contractului de prestari servicii turistice », turistul isi asuma plata diferentei stipulata in program in cazul neintrunirii grupului minim de turisti

CONDITII ANULARE:
In cazul retragerii sau renuntarii la pachetul de servicii turistice, se aplica urmatoarele praguri de penalizare:
- 30% din contravaloarea pachetului, aplicabila de la data confirmarii rezervarii.
- 50% din contravaloarea pachetului pentru anularile efectuate cu mai puțin de 60 de zile inainte de data plecarii. 
- 100% din contravaloarea pachetului pentru anularile efectuate cu mai puțin de 30 de zile înainte de data plecarii.

OBSERVATII pentru MIJLOACE DE TRANSPORT:
- Corectitudinea numelor si a datelor personale ale calatorilor, intra in responsabilitatea agentiei intermediare/ a agentului care a efectuat inscrierea
- In functie de modificarile impuse de compania aeriana, agentia poate percepe un supliment pentru biletul de avion (se confirma in momentul emiterii biletului).
-  Biletele de avion sunt nerambursabile si nu permit modificari dupa emiterea lor.
- Compania/companiile aeriene care opereaza zborurile (regulat sau charter) din pachetul de servicii pot aduce diferite modificari zborurilor contractate, in functie de conditiile obiective din perioada de operare, pana la momentul plecarii pentru zborul/zborurile de dus sau dupa momentul plecarii pentru zborul/zborurile de intors. Agentia isi rezerva dreptul de a modifica valoarea taxelor de aeroport, in cazul in care valoarea acestora este schimbata de compania aeriana
- Alocarea locurilor in avion se face de catre ghiseul de check-in din aeroport in functie de ordinea sosirii pasagerilor. Recomandam efectuarea check-in-ului on-line inainte de prezentarea in aeroport;
- Prezentarea la aeroport se va face cu doua ore inaintea zborului; agentia nu raspunde in cazul refuzului imbarcarii turistilor ca urmare a intarzierii acestora
- Dupa aterizarea pe aeroportul de destinatie, pasagerii se vor prezenta mai intai la ghiseul Control pasapoarte, dupa care isi vor recupera bagajele din locul special amenajat. Daca atunci cand ajungeti la destinatie observati ca aveti probleme in gasirea bagajului depus la biroul de check-in la imbarcare, va rugam nu parasiti aeroportul, ci depuneti o sesizare la biroul de reclamatii existent la terminal, pe baza cuponului de bagaj primit odata cu cartea de imbarcare;
- Asezarea in microbuz/autocar, de la destinatie se face de catre conducatorul de grup pe baza listei cu ordinea inscrierii la circuit, incepand cu randul doi de scaune. Pentru siguranta pasagerilor pe perioada excursiei, primul rand de scaune este rezervat insotitorului de grup si ghidului local.
NOTA: Femeile care sunt insarcinate in peste 6 luni, au nevoie de un certificat medical cu acordul medicului de a calatori cu avionul. Compania de zbor si echipajul de bord isi rezerva insa dreptul de a decide daca permit sau nu imbarcarea persoanelor cu sarcina avansata (ultimele 2-3 luni).

OBSERVATII pentru CAZARE & PROGRAMUL EXCURSIEI
- Clasificarea pe stele a unitatilor de cazare este cea atribuita de oficialitatile din tarile vizitate, ca atare facilitatile camerelor sunt conforme cu standardele locale;
- Hotelurile nominalizate in program pot suferi modificari pana la data plecarii, in functie de conditiile specifice care pot aparea intre momentul publicarii programului si data plecarii. Daca aceste schimbari sunt impuse de furnizorul local, intotdeauna se vor oferi hoteluri similare ca locatie/confort.
- Majoritatea hotelurilor nu detin camere triple. In unele hoteluri se pot confirma la cerere camere duble cu pat suplimentar, in functie de disponibilitate. Patul suplimentar poate fi un pat pliant, un fotoliu pat, o canapea extensibila, etc.
- Distributia camerelor la hoteluri se face de catre receptiile acestora; problemele legate de amplasarea sau aspectul camerei se rezolva de catre turist direct la receptie, asistat de reprezentantul agentiei. Pentru anumite facilitati din hotel sau din camera, hotelierul poate solicita taxe suplimentare (minibar/frigider, seif, etc.); in momentul sosirii la hotel solicitati receptionerului sa va informeze cu exactitate asupra lor. Uneori hotelurile de 4 si 5 stele se solicita garantie numerar sau card, ce se restituie/deblocheaza la predarea camerei. Aceste sume se blocheaza pentru garantarea platii facilitatilor hotelului;
- Tinuta decenta este obligatorie pentru orice cina servita la unul din restaurantele hotelului. Domnii au acces cu pantalon lung si incaltaminte inchisa (nu in pantalon scurt si papuci sau sandale), iar doamnele in tinuta decenta.
- Pe destinatiile externe, mesele festive oferite cu ocazia unor evenimente sau sarbatori (Paste, Craciun, Revelion) sunt diferite fata de cele traditionale romanesti, atat ca meniu, cat si ca durata si divertisment.
- In situatia in care turistul are cerinte speciale, cum ar fi: camere alaturate sau cu o anumita localizare, meniu special, acestea vor fi cu titlul de solicitare catre prestatori dar nu vor fi considerate confirmate decat in masura posibilitatilor de la fata locului.
- Insotitorul de grup poate efectua modificari programului (schimbari de ore, modificarea ordinii desfasurarii acestuia), fara a afecta insa structura serviciilor efectuandu-l astfel in totalitate. De asemenea, va oferi asistenta in situatii de urgenta, va traduce prezentarea ghizilor locali, va oferi informatii referitoare la excursiile optionale si la itinerar cu observatia ca nu are calificarea si atestarea legala de ghid de turism.
- Conform legilor internationale, doar ghizii locali au dreptul sa ofere explicatii in interiorul muzeelor, monumentelor etc.; altfel, insotitorul de grup vor oferi explicatii turistilor doar in afara obiectivelor turistice; ghizii locali pot fi angajati contra cost doar cu acordul turistilor interesati de ghidajul acestora.

IMPORTANT
- Recomandam incheierea asigurarii Travel (storno + medicala) pentru a va proteja atat inainte de plecare, in cazul anularii calatoriei, cat si dupa plecare in cazul unei situatii neprevazute!
- In derularea excursiei pot aparea situatii de forta majora precum intarzieri in traficul aerian, blocarea aeroporturilor din ratiuni de securitate, schimbari de aeroporturi din ratiuni politice, greve, conditii meteo nefavorabile etc.; in aceste cazuri agentia se obliga sa depuna eforturi pentru depasirea situatiilor ivite; totodata, agentia nu poate fi facuta raspunzatoare pentru suportarea unor cheltuieli suplimentare aferente
- Preturile agreate la incheierea contractului pot sa creasca sau sa scada in functie de anumiti factori obiectivi. Cresterile de pret sunt influentate de cresteri ale cursului de schimb, cresteri ale pretului petrolului, cresterea taxelor de survol, etc. In cazul unei cresteri de pret mai mare de 8%, clientul poate rezilia contractul fara a plati penalizari de retragere. Scaderile de pret pot fi datorate unor promotii facute de partenerii externi sau de catre agentia organizatoare.
- Agentia poate aloca un numar de locuri cu reducere in cazul anunturilor promotiilor tip early booking sau a ofertelor speciale, pentru o perioada limitata de valabilitate; daca acestea se epuizeaza inainte de expirarea perioadei anuntate, agentia va opri promotia fara un anunt prealabil
- Bacsisurile pentru prestatorii locali (tips) reprezinta o practica internationala.
- Agentia nu este raspunzatoare pentru pierderea sau furtul bagajelor, a actelor sa a obiectelor personale; in cazul in care aceste situatii nedorite apar, turistul are obligatia de a depune personal plangere la organele competente.
- Persoanele cu dizabilitati trebuie sa anunte gradul de invaliditate, cu toate amanuntele necesare, din momentul inscrierii si confirmarii rezervarii. Nu ne asumam eventualele servicii speciale ce nu pot fi oferite de terti, in cazul in care nu au fost semnalate in rezervari si in contractul de prestari servicii.
-  Pentru orice modificare adusa unei rezervari confirmate (circuit/pachet/cazari individuale/bus only) se va aplica o TAXA DE MODIFICARE in valoare de 25 euro/persoana, la care se vor adauga eventualele costuri percepute de catre terti. Aceasta taxa se aplica doar daca serviciile achizitionate permit modificarea solicitata. Taxa de modificare nu schimba conditiile si termenii de anulare ai unei rezervari, acestia se aplica conform contractului incheiat si scadentelor din factura. 

